Nădrag

România

Judeţul Timiş

Comuna Consiliul Local

  **HOTĂRÂREA nr. 15**

 **din 26 februarie 2025**

 Privind aprobarea participării Comunei Nădrag în vederea solicitării de finanțare a unor sume din bugetul de stat prin programul multianual gestionat de Ministerul Dezvoltării, Lucrărilor Publice și Administrației și aprobarea indicatorilor tehnico - economici aferenți obiectivului de investiții „ Actualizare plan urbanistic general al Comunei Nădrag, jud. Timiș ”

 Consiliul Local al comunei Nădrag judeţul Timiş ;

 Având în vedere necesitatea Actualizării Planului Urbanistic General Comuna Nădrag” în vederea solicitării unor sume de la bugetul de stat prin derularea programului multianual privind finanțarea elaborării și/sau actualizării planurilor urbanistice generale și a regulamentelor locale de urbanism, gestionat de Ministerul Dezvoltării, Lucrărilor Publice și Administrației;

 Luând în considerare importanța asigurării unor fonduri externe față de bugetul local pentru finanțarea documentației „Actualizare Plan Urbanistic General Comuna Nădrag”, și necesitatea aprobării indicatorilor tehnico economici în vederea depunerea cererii de finanțare a unor sume de la bugetul de stat, care face obiectul prezentului Proiect de hotărâre.

 Având în vedere referatul nr.530 /25.02.2025 al primarului comunei Nădrag – iniţiator al proiectului de hotărâre;

 Având în vedere referatul nr. 531 /25.02. 2025 al compartimentului de specialitate;

 Având în vedere avizul favorabil nr. 532 /25.02.2025 al comisiei de specialitate a Consiliului Local;

 Ținând cont de temeiurile juridice prevăzute de:

1. Dispozițiile art. 44 și art.45 din Legea 273/2006 privind finanțele publice, cu modificările și completările ulterioare;
2. Prevederile Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, cu modificările și completările ulterioare;
3. Prevederile Ordinului nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism;
4. Prevederile [HG nr. 1.137/2023](https://ilegis.ro/oficiale/index/act/276518) privind aprobarea [Normelor metodologice](https://ilegis.ro/oficiale/index/act/276519#A477) pentru derularea programului multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism;
5. În baza prevederilor art. 129 alin (2) lit.b), respectiv alin (4) lit. a) și d) din OUG nr.57/2019 privind Codul adminitrativ;

 În temeiul prevederilor art.139 alin (1) și alin. (3), lit. a) și e) coroborat cu art. 196, alin (1), lit. a) din OUG nr.57/2019 privind Codul adminitrativ;

 **H O T Ă R Ă Ş T E :**

 **Art. 1.** – Se aprobă participarea Comunei Nădrag în vederea solicitării de finanțare a unor sume din bugetul de stat prin programul multianual gestionat de Ministerul Dezvoltării, Lucrărilor Publice și Administrației, cu respectarea cerințelor și condițiilor prevăzute în Normele Metodologice pentru derularea „Programului multianual privind finanțatea elaborării și/sau actualizării planurilor urbanistice generale și a regulamentelor locale de urbanism 2025-2028”, în baza adoptării Hotărârii de Guvern nr. 1137/16.11.2023.

**Art. 2**. – Se aprobă indicatorii tehnico-economici aferent obiectivului de investiții

 „ Actualizare Plan Urbanistic General Comuna Nădrag, județul Timiș” conform ofertei de preț , aferentă contractului nr. 489/24.02.2025, conform Anexa 1 la prezenta, din care :

valoarea totală a contractului în cuantum de 148.750 lei TVA inclus.

valoarea rămasă de achitat în cuantum de 148.750 lei TVA inclus

 **Art. 3. –** Se aprobă cofinanțarea la Programul mai sus amintit a obiectului de investiții - „Actualizare Plan Urbanistic General Comuna Nădrag.” prin asigurarea şi susţinerea din surse proprii ale bugetului local al Comunei Nădrag a contribuției financiare, în cuantum de 25.000 lei TVA inclus, restul sumelor necesare fiind solicitate etapizat de la bugetul de stat conform Anexei nr.2 la prezenta

**Art. 4. –** Se împuternicește Primarul Comunei Nădrag – domnul Muntean Liviu, în calitate de reprezentant legal al UAT Comuna Nădrag, să reprezinte UAT-ul în relația cu instituțiile abilitate, în cazul selectării pentru finanțare a proiectului

**Art. 5. –** Cu ducerea la îndeplinire a prevederilor prezentei hotărâri se încredințează dl. primar Muntean Liviu.

 **Art.6** Prezenta hotărâre a fost adoptată cu 11 voturi pentru, fiind prezenti toti cei 11 membri ai consiliului local.

 **Art. 7** Prezenta hotărâre se comunică :

* Instituţiei Prefectului judeţ Timiş .
* Primarului Comunei Nădrag
* Contabilitate
* Afişare

 Preşedinte şedinţă

 Lăzărescu Răzvan

Contrasemnează secretar general : Wagner Dan Antoniu

Anexa 1 la HCL Nădrag nr. 16 din 26.02.2025

**INDICATORI TEHNICO ECONOMICI:**

**VALOARE CONTRACT : 148.750 lei VALOARE CE INCLUDE TVA din care:**

**valoare etape elaborare:**

|  |  |  |
| --- | --- | --- |
| *Etapa* | *Conţinut* | *Valoare* *(lei cu TVA)* |
| **Etapa I***Actualizare PUG* *complet* | **Actualizarea documentației complete a documentației de urbanism**: Memoriu General cu anexe, Regulament Local de Urbanism cu anexe, toate piesele desenate, cuprinzând toate specialităţile: urbanism, drumuri, apă-canal, electrice-telecomunicaţii, altele, în conformitate cu legislația în vigoareTransmitere date pentru elaborare GIS privind situația existentă în conformitate cu cerințele din O MDRAP 904/2023. | 104.125 |
| **Etapa II***Avize și acorduri* | **Obținerea avizelor și acordurilor**Întocmire documentaţii pentru obţinerea sau actualizarea avizelor şi acordurilor;Depunerea concomitentă a documentaţiilor la avizatori; Obținerea avizelor (termenul depinde de institutiile abilitate);Întocmire documentaţie completă și predarea documentaţiei spre avizare către Consiliul Județean Timiș.Transmitere date pentru transpunere documentație propusă PUG și RLU în format GIS în conformitate cu cerințele din O MDRAP 904/2023. | **29.750** |
| **Etapa III***Aprobare PUG* | **Aprobarea documentației de urbanism de către Consiliul Local Nădrag**Actualizare și depunere documentație tehnică completă a PUG, către Primăria Nădrag.Etapa IV (aprobare a PUG) de implicare a publicului conform OMDRAP 2701/2010;Aprobare a P.U.G. și R.L.U. prin H.C.L. Nădrag | **14.875** |
|  | **TOTAL** | **148.750** |

Anexa 2 la HCL Nădrag nr. 16 din 26.02.2025

**GRAFICUL DE EŞALONARE A TERMENELOR DE PREDARE**

|  |  |  |
| --- | --- | --- |
| *Etapa* | *Conţinut* | *Durata* *(luni, zile)* |
| **Etapa I***Actualizare PUG* *complet* | **Actualizarea documentației complete a documentației de urbanism**: Memoriu General cu anexe, Regulament Local de Urbanism cu anexe, toate piesele desenate, cuprinzând toate specialităţile: urbanism, drumuri, apă-canal, electrice-telecomunicaţii, altele, în conformitate cu legislația în vigoareTransmitere date pentru elaborare GIS privind situația existentă în conformitate cu cerințele din O MDRAP 904/2023. | **6 luni** |
| **Etapa II***Avize și acorduri* | **Obținerea avizelor și acordurilor**Întocmire documentaţii pentru obţinerea sau actualizarea avizelor şi acordurilor;Depunerea concomitentă a documentaţiilor la avizatori; Obținerea avizelor (termenul depinde de institutiile abilitate);Întocmire documentaţie completă și predarea documentaţiei spre avizare către Consiliul Județean Timiș.Transmitere date pentru transpunere documentație propusă PUG și RLU în format GIS în conformitate cu cerințele din O MDRAP 904/2023. | **16 luni** |
| **Etapa III***Aprobare PUG* | **Aprobarea documentației de urbanism de către Consiliul Local Nădrag**Actualizare și depunere documentație tehnică completă a PUG, către Primăria Nădrag.Etapa IV (aprobare a PUG) de implicare a publicului conform OMDRAP 2701/2010;Aprobare a P.U.G. și R.L.U. prin H.C.L. Nădrag | **2 luni**  |
|  | **TOTAL** | **24 luni** |

**GRAFICUL DE EŞALONARE A PLĂŢILOR**

|  |  |  |  |
| --- | --- | --- | --- |
| Tranşe în corelare cu etape | Procent | Preţ RON (fără TVA) | Preţ RON (cu TVA 19%) |
| 1. - Etapa I
 | **70%** | **87 500** | **104 125** |
| 1. - Etapa II
 | **20%** | **25 000** | **29 750** |
| 1. - Etapa III
 | **10%** | **12 500** | **14 875** |
| 1. TOTAL
 | **100** | **125.000** | **148.750** |